b'\n_START_ARTICLE_\nSerge Daan\n_START_PARAGRAPH_\nSerge Daan (11. kes\xc3\xa4kuuta 1940 Mook, Alankomaat) on hollantilainen k\xc3\xa4ytt\xc3\xa4ytymistutkija._NEWLINE_Serge Daan opiskeli biologiaa Amsterdamin yliopistossa, jossa h\xc3\xa4n v\xc3\xa4itteli filosofian tohtoriksi, aiheenaan el\xc3\xa4inten talvihorros. V\xc3\xa4it\xc3\xb6ksen j\xc3\xa4lkeen h\xc3\xa4n ty\xc3\xb6skenteli nelj\xc3\xa4 vuotta Max Planck -instituutin k\xc3\xa4ytt\xc3\xa4ytymistieteen laitoksella J\xc3\xbcrgen Aschoffin ja Colin Pittendrighin ohjauksessa. Vuonna 1975 Daan nimitettiin Groningenin yliopiston apulaisprofessoriksi ja 1996 etologian professoriksi. Vuodesta 2003 l\xc3\xa4htien h\xc3\xa4n on hoitanut Nikolaas Tinbergenin perustamaa K\xc3\xa4ytt\xc3\xa4yttymisbiologian kunniaprofessorin virkaa._NEWLINE_Daan on perehtynyt etenkin ihmisten ja muiden el\xc3\xa4inten biologisen kellon tutkimiseen. Biologinen kello ohjaa eli\xc3\xb6n perinn\xc3\xb6llisi\xc3\xa4 rytmisi\xc3\xa4 toimintoja. Daan on kirjoittanut noin 250 tieteellist\xc3\xa4 artikkelia, p\xc3\xa4\xc3\xa4osin eli\xc3\xb6n vuorokausirytmiikasta.'